Gruusia meediasüsteem
---------------------

Meedia on Gruusias hästi kättesaadav.

### Ajalehed

Ajalehti loetakse Gruusias üldiselt vähe. Kui 2006. aastal ilmus Gruusias kokku 91 ajalehte, siis 2009. aastaks oli neid alles 73. Tasuliste päevalehtede arv ei muutunud, neid oli kokku 10.

**Suurema tiraažiga päevalehed**| Ajaleht | Tiraaž | Muu informatsioon |
| --- | --- | --- |
| Msoflio sporti  | 20 000 | Spordileht |
| Akhali Taoba | 6000 | Tabloid |
| 24 Saati  | 5000 | Tbilisi päevaleht |
| Sarbieli | 5000 | - |
| Resonansi | 3000 | Tbilisi päevaleht |
| The Messenger  | 3000 | Ingliskeelne rahvusvaheline päevaleht |

2008. aastal Gruusias kohalikku meediat uurinud USA professori Joyce Barretti hinnangul on sealsed ajalehed madala kvaliteediga ning väikese levikuga. Seal on vähe, kui üldse, uurivat ajakirjandust. Ajakirjanikud väljendavad avalikult oma poliitilisi eelistusi. Ajakirjandus keskendub poliitikale, vähe on uudised sotsiaalteemadel ja persoonilugusid. Lood põhinevad tavaliselt spekulatsioonidel, neis on vähe nimelisi allikaid ning palju on kuulujutte. Meediat võib pidada ebaprofessionaalseks ja vähekoolitatuks. 

Vähesed sõltumatud ajalehed on äriliselt elujõulised. Poliitikud ja ärimehed toetavad ajalehti, omades seega sisu üle mõjuvõimu.

Vastavalt sõltumatu valitsusvälise organisatsiooni Transparency International Georgia 2009. aasta analüüsile Gruusia trükimeedia turg seisab ning probleeme on professionaalse meedia juhtimisega ja väikeste tiraažidega. Vähe on huvitavaid artikleid, levisüsteem on kallis ja ebaefektiivne. Lisaks on reklaamiturg väike, omandisuhted on läbipaistmatud ning puudub stabiilne koostöö kirjastajatega 

### Televisioon

Avalik-õiguslik televisioon on Gruusias põhiline uudiste edastaja ning haarab suure osa reklaamiturust. Lisaks eksisteerib kaabeltele operaatoreid ning suuremaid kommertsjaamu. 

**Peamised telekanalid**| Telekanal | Asutamisaasta | Muu informatsioon | Veebileht |
| --- | --- | --- | --- |
| 1TV | 1956  | Avalik-õiguslik |  |
| 2TV | 1991  | Avalik-õiguslik |  |
| PIK  | 2011 | Venekeelne, avalik-õiguslik |  |
| Rustavi-2 | 1994 | Meelelahutuslik erakanal |  |
| Imedi TV | 2001 | Uudiseid edastav erakanal |  |
| MZE TV | 2003 | Meelelahutuslik erakanal |  |

Gruusia praegune ringhäälingusektori reguleeritus on olnud ebapiisav ja see ei taga läbipaistvust meedia omanike osas ning ei edenda konkurentsivõimet mitmekesisusele televisiooniturul. Selle probleemi võiks lahendada muudatused ringhäälingut käsitlevates seadustes. 

### Raadio

radiostationworld.com andmeil on Gruusias 21 raadiojaama. Aastal 2000 oli neid 23  ning raadiovastuvõtjaid 3 020 000. Enamus jaamadest edastab põhiliselt muusikat.

**Kuulatavamad raadiod**| Raadio | Liik, valdkond | Veebileht |
| --- | --- | --- |
| Georgian Public Radio | Avalik-õiguslik kanal, annab eetrisse kahte jaama |  |
| Radio Imedi | Erakanal, uudised ja diskussioon |  |
| Fortuna FM | Erakanal, muusikajaam |  |

Aastal 2000 oli Fortuna FM-il kuulajaid 620 000, võrdluseks kahe avalik-õigusliku jaama kuulajaid kokku – 580 000.

### Internet

Juunis 2010 hinnati Gruusias olevat ligi 1,3 miljonit internetikasutajat (s.o 28,3% elanikkonnast). 

### Meediavabadus

2009. aasta novembris valminud aruandes hindas Transparency International Georgia  olukorda riigi meediamaastikul vähem vabaks ja mitmekesiseks kui enne 2003. aasta Rooside revolutsiooni. 
Organisatsioon Piirideta Reporterid  hindas Gruusia meediavabaduselt 2010. aastal maailmas 99. riigiks.